युनाइटेड किंग्डम में भारतीय मूल के लोगों की बड़ी तादाद होने से यहां घुलने-मिलने में आसानी होती है। यहां की यूनिवर्सिटीज की रिच हिस्ट्री किसी भी सब्जेक्ट को गहराई तक समझाने का अलग एनवायरनमेंट मुहैया कराती है। यही वजह है कि ब्रिटिश यूनिवर्सिटीज रिसर्च के लिए दुनियाभर में फेमस हैं। यहां से डिग्री लेकर टीचिंग में भी नाम कमाया जा सकता है। बेस्ट पार्ट है पीजी कोर्स की ड्यूरेशन का कम होना। लेकिन स्कॉलरशिप मिलना मुश्किल है। यहां के अंडर ग्रैजुएट कोर्सेज की भी दुनियाभर में पहचान है, क्योंकि ये कोर्स ही हायर स्टडी या रिसर्च की नींव तैयार करते हैं। ब्रिटिश यूनिवर्सिटीज में एडमिशन के लिए 12वीं में अच्छे माक्र्स और अंग्रेजी में प्रफिशंसी दिखाने वाला आईईएलटीएस क्लियर करना होगा। इन यूनिवर्सिटीज के लिए फॉर्म दिसंबर के आसपास आ जाते हैं। यूके की यूनिवर्सिटी एंड कॉलेज एडमिशन सर्विस के जरिए किसी भी यूनिवर्सिटी के लिए ऑनलाइन अप्लाई किया जा सकता है। आमतौर पर फरवरी में सेशन शुरू होता है। हालांकि अलग-अलग यूनिवर्सिटी के लिए सेशन शुरू होने की डेट भी अलग-अलग है। एडमिशन के चांस 12वीं के रिजल्ट, सैट या अन्य कंप्लसरी स्कोर और एंट्रेंस टेस्ट की मेरिट पर निर्भर करते हैं।